Zhantas/Cleaned-Kyrgyz_Wikipedia huggingface dataset:
Спин-офф

Спин-офф – түзмө-түз которулганда «коммерциялык айлантуу, жандандыруу». Кезинде чыккан белгилүү көркөм чыгармадагы (китеп, компьютердик оюн, комикс жана башка) экинчи планда калган окуянын же каарманынын негизинде тартылган жаңы чыгарма. Тактап айтканда, спин-оффто түп нускадагы чыгарманын орчундуу эмес окуясы же экинчи, үчүнчү пландагы каарман баш каарманга айланат. Мисалга алсак, чаяндар падышасы каарман катары «Мумиянын кайтып келиши» тасмасында башкы ролдо эмес, бирок кийин өзүнчө тасма болуп чыккан. «Икс адамдарынын» спин-оффу – «Росомаха» тасмасы, «Шрек-4түн» спин-оффу – «Өтүкчөн мышык» жана башкалар.
1-апрель

1-апрель — Григорий календары боюнча жылда 91-чи күн (толук жылдарда 92–чи күн). Жылдын аягына чейин 274 күн бар.
 Майрамдар 
 Эл аралык күлкү күнү — (Кыргызстан жана КМШ өлкөлөрү, Орусия, АКШ, Канада , Англия, Финляндия, Испания). 
 —Эл аралык канаттууларды коргоо күнү. 
 — Ислам Республикасынын күнү (1979), Улуттук майрам. 
 — Кипрдин улуттук майрам күнү.
 — Эркиндик күнү (1979). 
 — Улуттук майрам.
 — Үй-бүлө күнү.
 — Одесса, Юморина 
 — Мияко одори (весенний фестиваль танца).
 Окуялар 
 
 1984-жылы Кыргыз ССРи Өкмөтү жаш үй-бүлөлөрдүн жашоо шартын оңдоо максатында процентсиз насыя берүү туурасында токтом кабыл алган. 
 2009-жылы Кыргызстанда тамеки продукцияларын жарнамалоого тыюу салынган. 
 2012-жылы МТВ каналы Кыргызстанда көрсөтүүсүн токтоткон.
 
 1875-жылы Англиядагы "Таймс" гезити жуманын аба ырайын басып чыккан алгачкы гезиттерден болуп саналып калган. 
 1889-жылы Идиш жуугуч машина сатыкка чыккан. 
 1923-жылы Орусияда "Огонёк" журналы биринчи жолу жарык көргөн. 
 1925-жылы Израилдеги ири илимий жана окуу борбору болгон Иерусалим шаарындагы еврей университети негизделген. 
 1946-жылы Алеут аралдарында күчү 8,6 баллдык зилзала болгон. 
 1966-жылы Сенегалда биринчи жолу африка искусствосун кенен жайылтуу максатында эл аралык фестиваль ачылган. 
 1976-жылы Америкалык Стив Жобс өнөктөшү Стив Возняк менен бирге "Apple Computer" компаниясын негиздеген. 
 1987-жылы Америкалык Стивен Ньюмен 4 жыл мурун баштаган жерди жөө айланып чыгуу саякатын аяктаган. 
 1997-жылы Орусиянын биринчи президенти Борис Ельцин өлкөнүн бардык аткаминерлери орусиялык гана унааларда жүрө турган жарлыкка кол койгон. 
 2007-жылы “QUEST PISTOLS” тобу алгач ирет сахнага чыккан. 
 2011-жылы Пастор Терри Жонс Куранды өрттөгөндүгүнө кыжырданган эл аны камоо талабы менен Ооганстандын Мазари-Шариф шаарындагы БУУнун миссиясынын имаратына кирип барышкан
 2014-жылы Юлия Тимошенконун Крымдын аймагына киришине тыюу салынган
 Төрөлгөндөр 
 
 1969-жылы Кикбоксчу Али Порсуков туулган. 
 1997-жылы Актёр Айбек Көкеев туулган. 
 
 1809-жылы Орус жазуучусу Николай Васильевич Гоголь төрөлгөн. 
 1905-жылы Бельгиянын 3 жолку премьер-министри Гастон Эйскенс туулган. 
 1974-жылы Француз актёру, каскадёр, акростритер Сирил Раффаэлли туулган. 
 1976-жылы Голландиялык футболчу жана машыктыруучу Кларенс Зеедорф туулган. 
 1983-жылы Орусиялык ырчы жана театр актёру Сергей Лазарев төрөлгөн. 
 Каза болгондор 
 Шилтемелер
Путтингал чиркөөсүндөгү өрт

250px|right|thumb|Путтингал чиркөөсү трагедияга чейин (фото 2008 жыл)

Путтингал чиркөөсүндөгү өрт кырсыгы - Индиянын Керала штатындагы чиркөөдөн чыккан өрттөн 111.адам каза болуп , 350дөн ашык адам жаракаттарды алган,Число погибших при пожаре в индийском храме выросло до 110 на сайте mir24.tv, 11 апреля 2016.. 
Өрт фейерверк шоусун уюштуруу үчүн алынган пиротехникалар сакталган жайдагы жарылуудан улам келип чыккан. Жыйынтыгында чиркөө да кыйраган. Ички иштер минитрлиги окуяны тыкыр иликтөө боюнча тапшырма берген. Полиция чиркөөнүн тегерегинде фейерверк шоусун уюштурууга уруксат берген эместигин айтышкан.СМИ: число погибших во время пожара в храме в Индии превысило 100 на сайте ria.ru, 10 апреля 2016Kollam mishap: Fireworks contractor Surendran dies, death toll at 111 на сайте manoramaonline.com
Элина Абай кызы

Элина Абай кызы - 1990 жылы 2- апрелде Бишкек шаарында төрөлгөн. Ал алгач “Версус” тобунун бийчиси катары таанылса, кийин “Арууке” бий тобун ачышкан. 

2015-жылы "Даңк" медалынын ээси. 2018-жылы Токтогул атындагы мамлекеттик сыйлыктын лауреаты болгон.

Элина Абай кызы актрисалык карьерасын 9-классында Эрнест Абдыжапаровдун “Боз салкын” тасмасына тартылуу менен баштаган. Андан сырткары актриса “Уурунун махабаты”, “Гаишники”, "Сулуулар жана миллион", "Күкүк Шахра" "Курманжан Датка" тасмаларында роль жараткан. Ал эми “Супер-Инфо” гезитинин тандоосу боюнча Элина Абай кызы "2010-жылдын мыкты актрисасы" деп табылган

Шилтемелер

Категория:Кыргызстандын актрисалары‎
Категория:Бийчилер 
Категория:Кыргызстан бийчилери
Асема Токтобекова

Асема Токтобекова (тж. 25-июль, 1986, Бишкек) — Кыргызстандык актриса жана ырчы. 

 Өмүр баяны жана карьерасы 
Асема Токтобекова 1986-жылы 25-июлда Бишкек шаарында төрөлгөн. 2008-жылы Кыргыз улуттук университетинин эл аралык байланыштар факультетин, кийин Бүбүсара Бейшеналиева атындагы искусство институтун аяктаган. 2008-жылы режиссёр Эрнест Абдыжапаровдун "Боз салкын" тасмасындагы мыкты ролу үчүн Баку шаарында өткөн "Восток-Запад" эл аралык кинофестивалында "Эң назик образ" байгесине ээ болгон.

Үй-бүлөлүү. Учурда өмүрлүк жолдошу Акжол Нишанов менен эки уул, бир кызды тарбиялап келишет. 

 Тасмаграфиясы 
 Боз салкын (2007) — Асема (шаардык кыз), Сагындын жубайы 
 Уурунун махабат (2009) —
 Көк жал — Түркияда иштеген кыз (режиссёру Асема Токтобекова)
 Такебай (2019) — Асел 
 Сүйүү күчү —

 Ырлары 
 Жаным
 "Карамель"
 "Асем кыз"
 "Энекем"
 "Онтоосу ичте жүрөктүн"
 "Мезгил"
 "Наристем"
 "Жымыңдайт жылдыз"
 "Көл кечи"
 Эскермелер 
 

 Шилтемелер 
Категория:Кыргызстандын актрисалары‎ 
Категория:Музыканттар 
Категория:Кыргызстан ырчылары 
Категория:Режиссёрлор 
Категория:Кыргызстан режиссёрлору
Категория:Туулгандар 1986-жылы
Кинг (арстан)

Кинг - СССР киносундагы таанымал айбанат-актёрлордун бири – арстан Кинг. Баку шаарындагы Лев Берборов аттуу киши энеси асырабай койгон оорукчан арстандын күчүгүн багып алат. Кинг Берборовдун кадимки эле шаар ичиндеги көп кабаттуу үйдөгү батиринде чоӊоёт. 
1973-жылы СССР менен Италия өлкөсү "Италиялыктардын Орусияда болгон укмуштуу окуясы" («:ru:Невероятные приключения итальянцев в России») аттуу биргелешкен тасмага Кингди тартышкан. Тартуу иштери толук аяктай электе трагедиялуу окуя катталат. Жай мезгили болгондуктан Кинг менен кожоюну съёмка учурунда мектептин короосундагы үйдө жашап жатышкан. Күндөрдүн биринде бир жигит мектептин короосуна тосмодон ашып түшкөндө Кинг ага чуркап келип ойной баштайт. Аны жолдон өтүп бараткан милиция кызматкери көрүп калып, адамга кол салып жатат деп ойлоп атып салган.

 Шилтемелер 
 Львы Льва Львовича 
 Не будите во льве зверя!
 Не бойтесь, это лев
 

Категория:Таанымал арстандар
Категория:Актёр-жаныбарлар
Категория:Атактуу жаныбарлар
Рин Тин Тин

Рин Тин Тин  — 1918-жылдын 15-сентябрында Ли Дункан аттуу америкалык жоокер бомбалоодон кийин урап калган Франциядагы үйлөрдүн биринен жаракат алган немис овчаркасын 5 күчүгү менен таап алат. Күчүктөрдүн арасында келечектеги Голливуд жылдызы – Рин Тин Тин бар эле. Согуш аяктаган соӊ кожоюну күчүктү Калифорния штатына ала кетет да, ар кандай айбанаттардын көргөзмө-шоулоруна, мелдештерге катыштыра баштайт.
Иттин талантын кинопродюсер Чарльз Жонс байкап, Рин Тин Тин тууралуу «Ринти» аттуу тасма тартат. Дебюттук эмгеги үчүн итке 350 доллар гонорар төлөнөт. 1922-жылы ал кезде анчалык белгилүү эмес «Warner Brothers» кинокомпаниясы жабылуу коркунучуна кептелип, акыркы каражатына карышкыр катышкан тасма тартып жаткан. Ли Дункан карышкырдын ролуна өзүнүн итин сунуштайт. Жыйынтыгында Рин Тин Тиндин катышуусундагы «Тозок дарыясынан келген киши» тасмасы чоӊ ийгиликке жетишет. Ошентип ит аталган кинокомпанияны жабылуудан сактап калган. 
Рин Тин Тин 30дан ашуун тасмага тартылган. Дүйнөгө таанымал бул ит 1932-жылы өлгөн. Учурда Техас штатында Рин Тин Тиндин музейи иштейт жана Голливуддагы жылдыздар аллеясында анын ысымы жазылган жылдызча бар.

 Шилтемелер 
 imdb.com сайтындагы баракчасы
 Рин Тин Тиндин расмий сайты 
 Рин Тин Тин жөнүндө 

Категория:Атактуу жаныбарлар
Категория:Атактуу иттер 
Категория:Актёр-жаныбарлар
Антикафе

thumb|left|Ушундай форматтагы дүйнөдөгү биринчи - Циферблат

Антикафе – Ар кандай кызмат же тамактануу үчүн эмес, убакыт үчүн төлөнүүчү кафе же клуб. Анда ар бир мүнөт же саатына акча төлөнөт. Мындай жерлер кино көрүү, музыка угуу, белгилүү инсандар менен сүйлөшүү же жөн гана достор менен жолугушуу, бизнес-идеяларды талкуулоо жана башка ушул сыяктуу үчүн колдонулат. Антикафенин ичи ар түрдүүчө кооздолушу мүмкүн, бирок көбүнчө үйдөгүдөй жасалат. Алгачкы антикафенин автору ишкер Иван Митин 2011-жылы «Циферблат» аталышында Москвада ачкан. Учурда мындай мекемелер «бош жер», «тайм-кафе», «тайм-клуб» аталышта дүйнө жүзүнүн ар бурчунда күн сайын ачылууда.
 Дагы караңыз 
 Коворкинг
 Интернет-кафе
 Шилтемелер 
 Anti-café as a unique concept of service business in Finland / JAMK University, Bachelor’s thesis, 27.11.2014 

Категория:Коомдук жай
Категория:Эс алуу
Категория:Жолугушуу
Категория:Кафе
Жоодарбешим (ырчы)

Жоодарбешим (толук ысымы : Жоодарбешим Табылганов) - 1990-жылы 16 апрелде Токтогул районунун Чоң-Арык айылында туулган. Окууну бүткөн соң Токтогул Сатылганов атындагы Улуттук филармониянын астындагы 2 жылдык студияга тапшырып, ийгиликтүү аяктаган. Ушул окуу жайда окуп жүргөндө ар кандай студенттик концерттерде ырдап жүргөн. Ырчынын эң алгачкы чоң сахнага болгон кадамы 2008-жылы Жамил Карабалаевдин жеке концертинде болгон. Репертуарындагы "Жан тумарым", "Өкүнбө", "Эрке кыз" аттуу ырлары менен таанылган.
 Биографиясы 
 Туулган жылы, күнү – 1990-жыл, 16-апрель
 Туулган жери – Токтогул району, Чоң-Арык айылы
 Билими – Токтогул Сатылганов атындагы Улуттук филармониянын астындагы 2 жылдык студияны аяктаган
 Хоббиси – Ыр жазуу 
 Фобиясы – Бийиктик
 Учурда – Жеке ырчы
 Репертуарындагы ырлары – «Жан тумарым», «Өкүнбө» жана башкалар
 Сыйлыктары 
 Жоодарбешим "Супер-Инфо" гезитинин тандоосу боюнча “2013-жылдын супер дебюту” деп табылган
 Эскертүүлөр 
 
 Шилтемелер 
Категория:Ырчылар 
Категория:Кыргыз ырчылары
Бэйли Жей

Бэйли Жей Грейнжер (1988 жылы) — Америкалык актриса жана транссексуалдык порноактриса. Фотограф Мэтью Терхюнге турмушка чыккан .
 Өмүр баяны жана карьерасы 
Грейнжер 15 жашында биринчи жолу кайчылаш кийине баштаган. 2007-жылы Otakon аниме фестивалында Бэйли өзүнүн төшүн көрсөтүп (ошол учурда силикон имплантаттары жок болгон), анын коштоосунда «Баары жакшы. Мен баламын. Чын эле» (англисче: It's okay. I'm a boy. Seriously.) Видео интернетке чыгып, YouTube сыяктуу сайттарда «Line Trap» деген ат менен атактуулукка жеткен.

18 жашында Грейнжер Grooby Productions үчүн ShemalePorn бөлүмүндө роль ойной баштаган. «Жаман периште» тасмасында жана башка тасмаларда роль жараткан. 

2011 жана 2012-жылдары, жылдын транссексуалдык актрисасы - AVN сыйлыктарын жеңип алган. Ошондой эле анын күйөөсү Мэтью менен бирге ээлик кылган «The Bailey Jay Show» аттуу өзүнүн подкасты бар.Жей жана Жейн Ричард транссексуалдар жана трансвеститтер үчүн «Sugar and Spice» шоусунун ээси.2012-жылдын 21-мартында Бэйли өзүнүн биринчи синглин жазган «You’re Getting Lucky Tonight». 2015-жылдын июнь айында анын жаңы шоусу «Канга кумар» көрсөтүлө баштаган, анда ал актёрлор, сценаристтер жана коркунучтуу тасмалардын режиссерлору менен баарлашат.
 Сыйлыктары жана наамдары
 2011 AVN Award — Жылдын транссексуалдык актрисасы
 2012 AVN Award — Жылдын транссексуалдык актрисасы
 2011 XBIZ Award наам — Жылдын транссексуалдык актрисасы
 2012 XBIZ Award наам — Жылдын транссексуалдык актрисасы

 Булактар 
 
 Шилтемелер 
 Расмий сайты
 AVN сайтындагы профили 

Категория:АКШлык порноактрисалар
Категория:Трансгендердик порноактрислар
Бегимай Бекбоева

Бегимай Бекбоева (1990-2023) — Кыргызстандык ырчы жана актриса. 
 Өмүр баяны 
Бегимай Бекбоева 1990-жылы 27-февралда Нарында төрөлгөн. Атасы Токторбек Бекбоев обончу, аткаруучу, актёр. Апасы Жаңыл Кудайбергенова актриса, куудул.Бегимай алгач сахнага 5-классында Кыргыз Республикасынын Эмгек сиңирген артисти Каныкей Эралиеванын концертинде Асел Турдалиеванын "Эх, байке" деген ыры менен чыккан.

Ырчы бир нече тасмаларга тартылган. Ал алгач ирет актёрлукка болгон тушоосун "Кылмыш" тасмасында кескен. Анда Бегимай Бекбоева тоскоолдуктарды кыйналбай жеңип, ролун мыкты жаратууга жетишкен. Кийинчирээк Айбек Карымов режиссёрлук кылган "Эгиз тагдыр" тасмасында терс каарман Айкыздын ролун аткарган.

2017-жылы ырчы жеке турмушунда боло турган өзгөрүүнү жар салып, турмуш кураарын айткан. 2019-жылы дарыгерлер ырчынын баш мээсинде шишик бар экенин аныкташкан. Ошол эле жылы Улуттук онкология жана гематология борборунда башына операция жасалып, шишикти алып салышкан. 2019-жылы май айында Бегимай Бекбоева турмуш жолуна узаган. Жолдошу Баткен облусунун Лейлек районунан. 2020-жылдын 22-март күнү туң наристесин жыттап, эне болуу бактысын сезген.

2023-жылы 17-январда ырчы 32 жаш курагында оорудан улам көз жумган. Өлүмгө жүрөк-кан тамыр оорулары себеп болгон. Бул тууралуу анын кесиптеши Дайыр Исмадияров социалдык тармактагы баракчасына билдирген
 Тасмаграфиясы 
 Кылмыш —
 Эгиз тагдыр — Айкыз 
 Шилтемелер
Супердин сулуусу 2016

«Супер сулуу-2016» - Супер-Инфо кезектеги 7-жолку «Супер сулуу» сынагынын старт алганын маалымдады.Сынактын жеңүүчүсү Бали аралына эс алуу үчүн жолдомо алат. 
Сынактын эрежелери 
 «Супер сулуу» сынагына 1988-жылдан 1998-жылга чейин төрөлгөндөр
 Бою 165 сантиметрден жогору 
 Турмушка чыга элек кыздар катыша алышат
Добуш берүү системасы
Ар аптанын жума күнү гезит бетине экиден катышуучунун сүрөтү жарыяланып, окурмандардын сынына коюлат. Окурмандар кимисин сулуу деп эсептешсе, SUPER.KG порталы аркылуу добуш берише алат. Добуш берүү сулуулар гезит бетине чыккан жума күнү саат 9:00дөн баштап кийинки аптанын шаршемби күнү саат 15:00гө чейин жүргүзүлөт. Көп упай чогулткан катышуучу дароо финалга өтмөкчү. 1-турдан утулуп калган бийкечтерге тандоо турунун аягында дагы бир ирет мүмкүнчүлүк берилет.
Окурмандар #СуперСулуу2016 хэштеги аркылуу социалдык тармактардан да кеңири маалымат алышса болот.
Сынактын жүрүшү
 1-чи Тур № Катышуучулар Жашы Параметри Бою Салмагы Добуш берилген датасы Добушу Жалпы добуш 1 Алтынай Эмильбекова 20 83-61-89 169 см 50 кг 14.04.16-20.04.16 289360 добуш Алтынай жана Айжамалдын алган добуштары 2 Айжамал Бакытбек кызы 20 83-62-83 170 см 51 кг 14.04.16-20.04.16 71 3 Алия Шайырбекова 18 80-60-90 172 см 50 кг 22.04.16-27.04.16 245329 добуш Алия жана Азизанын алган добуштары 4 Азиза Бакирдинова 20 92-62-89 165 см 47 кг 22.04.16-27.04.16 84 5 Анара Чотоева 18 92-62-89 171 см 56 кг 29.04.16-05.05.16 115184 добуш Анара жана Салтанаттын алган добуштары 6 Cалтанат Кенжебекова 18 83-63-87 167 см 52 кг 29.04.16-05.05.16 69 7 Аида Карабаева 18 82-66-91 166 см 50 кг 05.05.16- добуш [ Аида жана Гүлдананын алган добуштары] 8 Гүлдана Тургуналы кызы 20 80-58-89 169 см 53 кг 05.05.16-

Эскертүүлөр
 
Шилтемелер
 Super.kg расмий сайты
Супердин сулуусу 2013

Супер сулуу 2013 - 7-жолку «Супер сулуу» сынагы 13-14-декабрда Улуттук филармонияда 14 финалчы менен болуп өттү.Суйкайган селкилер алгач алып баруучулардын чакыруусунда коктейль көйнөгү менен сахнага чыгышты. Элдин сүрү оңой эмес, ошентсе да алар өздөрүн ар тараптуу тааныштырып жатышты. 2-тапшырма боюнча бийкечтер чыгыш бийин бийлешти.Суктанган көрөрмандар сулууларга ыраазы боло сахна артына узатышты. Анан эле кыздар кыш мезгилин унуттуруп бикини менен шаңдуу музыка коштоосунда эл алдында болушту. Убакыт тез эле 4-тапшырманы багындырды. Жай музыканын ыргагында кече көйнөгүн көргөзгөн сулуулар кезекти калыстар тобуна узатышты.калыстар тобунун төрайымы КРнын Эмгек сиңирген артисти Айчүрөк Иманалиева катышуучулардын баарына кореялык «Tony Moly» компаниясынын косметикаларын тапшырды.

Жеңүүчүлөр
 Керемет Жеңишова super.kg порталында көп талкууга алынып, жакшы пикирлерге ээ болгондугу үчүн «Super.kg ажары» деп табылып, «Келдике» зер үйүнөн баалуу топтомдор, «Табылга» соода борборунан 3000 сомдук сертификат менен сыйланды. 
 Айзуура Иманалиева «Сымбаттуу сулуу» наамына арзып, ага «Александра» мода үйүнөн 10 000 сомдук сертификат, «Табылга» соода борборунан 3000 сомдук сертификат, «Келдике» зер үйүнөн топтомдор тапшырылды.
 Рахима Кускаковага «Ажарлуу сулуу» наамына татыган «Табылга» соода борборунан 10 000 сомдук сертификат ыйгарылды. 
 Орункүл Шабралиева Өзүн сахнада татыктуу көргөзүп, толкунданууну жеңип ар бир тапшырманы орду менен аткарып, калыстар тобунун жогорку баасына татыган «Супер сулуу-2013» деп табылды. Баш байге ээси экзотикалык өлкөгө жолдомо жана «Табылга» соода борборунун 3000 сомдук сертификатын утуп алды.

Сынактын кульминациясына кезек жетип, «Супер сулуу-2012» наамынын ээси Гузель Келдибаева кымбат баалуу таажыны Орункүл Шабралиевага өткөрүп берди.
Аталган сынактын баш байге ээси Орункүл сүйүнүчтөн көзүнө жаш алып, ыраазычылыгын төмөнкүчө билдирди:
Бардык эле катышуучулар келишимдүү, ажарлуу кыздар болчу. Ошентсе да үчилтикке кирериме ишенгем. Ушул сынакты уюштуруп, бизге сонун мүмкүнчүлүктөрдү түзүп берген «Супер-Инфо» гезитине терең ыраазычылык билдирем.
Шилтемелер
Барт (аюу)

Барт аюу - Голливуддагы атактуу жаныбарлардын бири. Ал «Аюу», «Ак азуу», «Күз уламышы» сыяктуу тасмаларга тартылып, Стивен Сигал, Брэд Питт өӊдүү актёрлор менен тасма талаасында «кесиптеш» болгон. Аюу-актёр өзүнүн 17 жылдык чыгармачылыгында 12 толук метраждуу тасмага көрк кошуп, кожоюну Дуглас Суска 6 миллиондон ашуун доллар киреше таап бергенге үлгүргөн. 
Айта кетсек, 70-ирет «Оскар» сыйлыгын тапшыруу аземинде Барт сахнага жеӊүүчүнүн ысымы жазылган жыгач конвертти тиштеп чыкканда алпаруучу Майк Майерс анын жанына баруудан коркуп, айласы куруган. Тилекке каршы, Барт 2000-жылы 23 жашында өзү тууралуу тасмага тартылып жатканда оорудан өлгөн.
 Фильмографиясы 
 Шилтемелер 
 Барт аюунун расмий эмес веб-сайты
 

Категория:Актёр-жаныбарлар
Категория:Атактуу аюулар
Категория:Атактуу жаныбарлар 
Категория:Рактан өлгөндөр
Нурбаев Абдывахап

Нурбаев Абдывахап Мамадрасулович (1970-жылы 22-мартта туулган, Төлөйкөн айылы, Кара-Суу району, Кыргыз ССР) — кыргыз мамлекеттик ишмери. Ош ишкерлер союзунун жетекчиси, Ош шаардык Кеңешинин депутаты, «Адилеттүү Кыргызстан» фракциясынын башчысы. 2015-ж. октябрынан Кыргыз Республикасынын Жогорку Кеңешинин депутаты.

Өмүр баяны
thumb|left|Комитет жыйынында 1970-жылы 22-мартта Коомдук ишмер Абдывахап Нурбаев Кара-Суу районунун Төлөйкөн айылында төрөлгөн.
Билими – жогорку. 2000-жылы Ош Мамлекеттик университетин юриспруденция адистиги боюнча, 2013- жылы Академик М.М. Адышев атындагы Ош технологиялык университетин “өнөр жай жана жарандык курулуш” адистиги боюнча бүтүргөн. Ош шаардык Кеңешине 2 жолу депутат болуп шайланган.

Ишмердүүлүгү
 1988-1990-жылдары Советтик Армиянын катарында кызмат өтөгөн.
 1991-жылы “Ошкоопкурулуш” (ЖЧК) өндүрүштүк курулуш мекемесинде мастер, прораб болуп иштөө менен баштаган
 2001-2013 жылдары “Ошкоопкурулуш” (ЖЧК) өндүрүштүк курулуш мекемесинин башкы директору болуп иштеген.
 2007-2012 жылдары Ош шаардык кеңешинин депутаты, 2012- 2015-жылдары Ош ишкерлер ассоциациясынын башкаруу кеңешинин мүчөсү, чет элдик инвестиция тартуу бөлүмүнүн башчысы.
 2008-2015 жылдары Ош шаарынын ишкерлер союзунун жетекчиси. 
 2012-2015 жылдары Ош шаардык кеңешинин депутаты, “Адилеттүү Кыргызстан” фракциясынын жетекчиси.
 2015- жылдын 4-октябрында Кыргызстан социал-демократиялык партиясынын тизмеси боюнча VI чакырылыштагы Кыргыз Республикасынын Жогорку Кенешинин депутаты болуп шайланган.

 Интернеттеги шилтемелер 
 https://www.facebook.com/abdyvahap.nurbaev
 http://who.ca-news.org/people:16991
 http://www.akp.kg/index.php?option=com_content&view=article&id=55&Itemid=87&lang=ru
 http://kenesh.kg/RU/Articles/31694-Nurbaev_Abdyvaxap_Mamodrasulovich__Frakciya_SDPK.aspx
 http://www.super.kg/article/show/35935
 http://www.shookum.kg/?option=view&id_mat=2936
 http://de-facto.kg/novosti/maek/3174_abdyivahap_nurbaev_jogorku_keneshtin_deputatyijaratkan_iygiligimdin_baaryi_ata-enemdin_emgegi_menen_tarbiyasyi/

Категория:Жогорку Кеңештин депутаттары
Категория:Кыргызстандын саясатчылары‎
Категория:Туулгандар 1970-жылы‎
Категория:Ош облусу
Категория:2015-жыл
Категория:Кыргыз таануу
Нурсултан Назарбаев

Назарбаев Нурсултан Абыш уулу (; 6-июль 1940-ж., Шамалган, Алма-Ата облусу, Казак ССР, ССРС) — казакстандык мамлекеттик жана саясий ишмер, Казакстан Республикасынын туңгуч президенти.

 Өмүр баяны 
Нурсултан Назарбаев 1940 жылы 6 июлда Алматы облусунун Карасай районуна караштуу Шамалган айылында Абыш жана Элжандын үйбүлөсүндө жарыкка келген. Ага ата-энеси Нурсултан деген ат коюшкан.

Китептери
Н.Назарбаев бир катар илимий эмгектердин жана экономикалык өнүгүү масалелери менен коомдук-саясий темалар боюнча китептердин автору:
«Важнейшее условие интенсификации» (А., 1983), 
«Стальной профиль Казахстана» (А., 1984), 
«Экономика Казахстана: реальность и перспектива становления» (А., 1988), 
«Без правых и левых» (М., 1991), «Стратегия развития Казахстана как суверенного государства» (А., 1992), 
«Стратегия ресурсосбережения и переход к рынку» (М., 1992), 
«Идейная консолидация общества как условие прогресса Казахстана» (А., 1993), 
«Нарық және әлеуметтік-экон. даму» (А., 1994), 
«Ғасырлар тоғысында» (А., 1996), 
«Евразийский союз: идеи, практика, перспективы» (М., 1997), 
«Тарих толқынында» (А., 1997), 
«О времени, о судьбах, о себе...» (Лондон, 1997), 
«Стратегия трансформации общества и возрождение евразийской цивилизации» (М., 2002), 
«Бейбітшілік кіндігі» (А., 2002), 
«Сындарлы он жыл» (А., 2002), 
«В сердце Евразии» (А., 2005).

 Булактар 

 Қазақстан Республикасының Сыртқы Істер Министрлігі 
 Қазақстан Республикасы Президентінің ресми торабы 
 «Менің Президентім» атты жастар жобасы 
 Менің Президентім

Категория:Инсандар:Казакстан
Категория:Казакстан
Категория:КПСС
Категория:Саясатчылар
Категория:Мамлекет башчылары
Категория:Президенттер